
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεοδομικής ενότη¬ 
τας 2 τοο οικισμού Αγ. Παύλου της κοινότητας Αγ. Παύλου (ν. 
Θεσσαλονίκη;). 1 

ΑΠΟΦΑΣΕΙΣ 

Χαρακτηρισμός ως διατηρητέων πέντε (5) κτιρίων που βρίσκονται 
στο δήμο Αθηναίων (Ν. Αττικής). .... 2 

Χαρακτηρισμός ως διατηρητέων έξι (6) κτιρίων που βρίσκονται 
εντός του ρυμοτομικού σχεδίου του Δήμου Αθηναίων (Ν. Αττι¬ 
κής) και καθορισμός ειδικών όρων και περιορισμών δόμησης αυ¬ 
τών. 3 


Συμπληρωματικά όροι και περιορισμοί δόμησης του διατηρητέου 
ακινήτου που βρίσκεται επί της πλατείας Καπνικαρέας και Κα- 

πνικαρέας 1 στο παλαιό Εμπορικά Κέντρο της Αθήνας. 4 

Τροποποίηση του ρυμοτομικού σχεδίου Αθηνών .. 5 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ 68515 (1) 

Έγκριση πολεοδομικής μελέτης τμήματος της πολεοδομικής ενότητας 
2 του οικισμού Αγ. Παύλου της κοινότητας Αγ. Παύλου (ν. Θεσσα¬ 
λονίκης). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: / 

1. Τις διατάξεις των άρθρων 6 (παρ. 1,4, 5 και 6) και 7 (παρ. 1, 2 
και 4), του ν. 1337/83 «Επέκταση των πολεοδομικών σχεδίων οικι¬ 
στική ανάπτυξη και σχετικές ρυθμίσεις» (Α’ 33), όπως το άρθρο 6 τρο¬ 
ποποιήθηκε με την παρ. 2 του άρθρου 8 του ν. 1512/85 «Τροποποίηση 
και συμπλήρωση πολεοδομικών διατάξεων, ρύθμιση συναφών θεμάτων 
και θεμάτων του Ταμείου Νομικών» (Α' 4). 

2. Τις διατάξεις του άρθρου 3 του ν.δ/τος της 17.7.23 «Περί σχε- 
δίων πόλεων κλπ» (Α' 228) όπως μεταγενέστερα τροποποιήθηκαν και 
συμπληρώθηκαν. 

3. Τις διατάξεις των άρθρων 6 (παράγραφος 1), 7, 8, 9 του ν. 
1577/85 «Γενικός Οικοδομικός Κανονισμός» (Α’ 210) όπιος τροπο¬ 
ποιήθηκαν με το άρθρο 13 (παρ. 1,2, 3)τουν. 1647/86 «Οργανισμός 
Κτηματολογίου και Χαρτογραφήσεων Ελλάδος ΟΚΧΕ» (Α' 141) και 
το άρθρο 1 (παρ. 3,4) του ν. 1772/88 «Τροποποίηση διατάξεων του ν. 
1577/85 «ΓΟΚ» και άλλες σχετικές διατάξεις (Α' 91). 

4. Τις διατάξεις της παραγράφου 1 (εδ. ιδ) του άρθρου 23 του ν. 
1558/85 «Κυβέρνηση και Κυβερνητικά Όργανα» (Α' 137). 

5. Τις διατάξεις του άρθρου 4 της υπ’ αριθ. 75724/1151/ 
30.12.83 «Κωδικοποίηση τροποποίηση και συμπλήρωση συλλογικών 


οργάνων κ.λπ» κοινής απόφασης Υπουργών Προεδρίας της Κυβερνή- 
σεως και Χωροταξίας, Οικισμού και Περιβάλλοντος (Β' 767). 

6. Την υπ’ αριθ. 19523/833/3.3.88 απόφαση του Αναπληρωτή 
Υπουργού Περιβάλλοντος Χωροταξίας και Δημοσίων Έργων «Παρά¬ 
ταση προθεσμίας έγκρισης Γ ενικού Πολεοδομικού Σχεδίου» (Δ’ 208). 

7. Την υπ’ αριθ. 80323/4462/10.11.88 απόφαση του Αναπλη¬ 
ρωτή Υπουργού Περιβάλλοντος Χωροταξίας και Δημοσίων Έργων 
«Έγκριση γενικού πολεοδομικού σχεδίου κοινότητας Αγίου Παύλου (ν. 
Θεσσαλονίκης)» (Δ' 64/89). 

8. Τις υπ’ αριθ. 64/88 και 70/88 γνωμοδοτήσεις του κοινοτικού 
συμβουλίου Αγ. Παύλου (ν. Θεσ/νίκης). 

9. Την υπ’ αριθ. 1638/88 γνωμοδότηση του Συμβουλίου Χωροτα¬ 
ξίας Οικισμού και Περιβάλλοντος ν. Θεσ/νίκης. 

10. Την υπ’ αριθ. 701/89 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος Χωροταξίας και 
Δημοσίων Έργων, αποφασίζουμε: 

'Αρθρο 1. 

Εγκρίνεται το πολεοδομικό σχέδιο της πολεοδομικής ενότητας 2 του 
οικισμού Αγ. Παύλου (ν. Θεσ/νίκης) με τον καθορισμό οικοδομήσιμων 
χώρων, οδών, πεζοδρόμων, χώρου δημοτικού σχολείου, πρασίνου, 
όπως φαίνεται στα σχετικά δύο (2) χρωματισμένα πρωτότυπα διαγράμ¬ 
ματα σε κλίμακα 1:1000 που θεωρήθηκαν από τον Προϊστάμενο της Δ/ 
νσης Τοπογραφικών Εφαρμογών με την υπ’ αριθ. 68515/89 πράξη 
του και που αντίτυπά τους σε φωτοσμίκρυνση δημοσιεύονται με το πα¬ 
ρόν διάταγμα. 

Άρθρο 2. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός τμήματος της πολεοδομικής ενότητας 2 του οικισμού Αγ. 
Παύλου της κοινότητας Αγ. Παύλου (ν. Θεσ/νίκης). 

Άρθρο 3 

Στους οικοδομήσιμους χώρους της παραπάνω περιοχής επιτρέπονται 
οι χρήσεις της αμιγούς κατοικίας όπως προσδιορίζονται με το άρθρο 2 
του από 23.2.87 π.δ/τος (Δ' 166). 

Άρθρο 4. 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους δύο (2) και εννέα (9) μέτρων. 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται ως εξής: 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα α) τα οικόπεδα τα οποία είχαν στις 10.10.85 
ημερομηνία δημοσίευσης του από 10.10.85 π.δ/τος (Δ' 689): 

Ελάχιστο πρόσωπο: οκτώ (8) μέτρα 

Ελάχιστο εμβαδόν: εκατόν πενήντα (150) τ.μ. 

και β) τα οικόπεδα που προκύπτουν από την οριστική πράξη εφαρμο- 

γής της πολεοδομικής μελέτης ή προέρχονται από τις εισφορές σε γη 
σύμφωνα με το άρθρο 8 του ν. 1337/83 εφόσον έχουν: 

Ελάχιστο πρόσωπο: οχτώ (8) μέτρα 

Ελάχιστο εμβαδόν: εχατόν πενήντα (150) τ.μ. 

3. Επιπλέον των προϋποθέσεων των προηγουμένων παραγράφων 1 
χαι 2 τα οιχόπεδα θεωρούνται άρτια και οικοδομήσιμα εφόσον: 

α. Μέσα στο οικοδομήσιμο τμήμα τους εγγράφεται κάτοψη κτιρίου 
με ελάχιστη επιφάνεια πενήντα (50) τ.μ. και ελάχιστη πλευρά (5) μέ¬ 
τρων και 

β. Δεν δημιουργήθηκαν από κατάτμηση που έγινε κατά παράβαση 
των διατάξεων του από 10.10.85 π.δ/τος (Δ' 689). 

4. Μέγιστο ποσοστό κάλυψης: εβδομήντα τοις εκατό (70%) της επι- 

φανεΐας τους. . 

5. Συντελεστής δόμησης: οκτώ δέκατα (0,8). 

6. Μέγιστο επιτρεπόμενο ύψος των κτιρίων: επτά και μισό (7,5) μ. 

7. Πάνω από το μέγιστο επιτρεπόμενο ύψος επιβάλλεται η κατα¬ 
σκευή κεραμοσκεπούς στέγης ύψους μέχρι δύο (2) μ. και κλίσης μέχρι 
30%. Εξαίρεση από την υποχρέωση αυτή επιτρέπεται μόνο μετά από 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

8. Απαγορεύεται η κατασκευή κτιρίων επί υποστηλωμάτων (ΡΙΕΟ- 


9. Επιτρέπεται μετά από έγκριση της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ) η εγκατάσταση ηλιακών συστημά¬ 
των εφόσον η συλλεκτική επιφάνεια ταυτίζεται με τις έδρες των στεγών. 

10. Στο χώρο δημοτικού σχολείου τα ανεγερθησόμενα κτίρια πρέπει 
να απέχουν από την ρυμοτομική γραμμή πέντε (5) μ. τουλάχιστον. 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε την δημοσίευση και εκτέλεση του παρόντος διατάγμα¬ 
τος. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 29 Δεκεμβρίου 1989 
Ο ΠΡΟΕΔΡΟΣ ΤΉΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΟΣΤΑΣ I. ΛΙΑΣΚΑΣ 

ΑΠΟΦΑΣΕΙΣ 

Αριθ. 1871/186 (2) 

Χαρακτηρισμός ως διατηρητέων πέντε (5) κτιρίων που βρίσκονται στο 
δήμο Αθηναίων (Ν. Αττικής). 

Ο ΥΠΟΥΡΓΟΣ ΠΕ.ΧΩ.ΔΕ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Δ’ 210) όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α’ 91). 

2. Τις διατάξεις της υπ’ αριθ. Γ4δ/15883/1903/8.2.1988 κοινής 
Απόφασης του Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων (Β' 

3. Την από 4.4.1989 αιτιολογική έκθεση της Δ/ναης Πολεοδομικού 
Σχεδιασμού, Τμήμα Παραδοσιακών Οικισμών. 

4. Την από 4.8.1989 απάντηση του Πανεπιστημίου Αθηνών, τις 
από 23.5.1989, 24.5.1989 αντιρρήσεις των Γεωργίου Αναγνωστό- 
πουλου, Αικατερίνης και Ιωάννου Καλαποθάκη αντίστοιχα, καθώς επί¬ 
σης και τις από 27.11.1989 αντιρρήσεις των Ειρήνης Ανδρεάδη, Γε¬ 
ωργίου Ανδρεάδη, Αλεξάνδρου Ανδρεάδη και Πέτρου Ανδρεάδη. 

5. Την παρέλευση του χρόνου που ορίζεται από το άρθρο 4 παρ. 2 του 
Ν. 1577/1985 «περί ΓΟΚ» χωρίς να περιέλθουν στην Δ/ναη Πολεοδο- 
μικού Σχεδιασμού, Τμήμα Παραδοσιακών Οικισμών τυχόν αντιρρήσεις 
των λοιπών ενδιαφερομένων και φερομένων ως ιδιοκτητών. 

6. Τις από 5.12.1989 παρατηρήσεις ^ης Δ/νσης Πολεοδομικού 
Σχεδιασμού, Τμήμα Παραδοσιακών Οικισμών επί των αντιρρήσεων 
των παραπάνω ενδιαφερομένων, αποφασίζουμε: 

1. Χαρακτηρίζονται ως διατηρητέα πέντε (5) κτίρια που βρίσκονται 
εντός του ρυμοτομικού σχεδίου του Δήμου Αθηναίων (Ν. Αττικής) όπως 
αυτά αναγράφονται αριθμημένα με αύξοντα αριθμό από 1 μέχρι 5 στον 
παρακάτω πίνακα και φαίνονται με μαύρη διαγράμμιση και τον αντί¬ 
στοιχο αύξοντα αριθμό στο σχετικό πρωτότυπο διάγραμμα σε κλίμακα 
1:1000 που θεωρήθηκε από τον Προϊστάμενο της Δ/νσης Τοπογραφι¬ 
κών Εφαρμογών με την υπ’ αριθ. 1871/186/1990 πράξη του. Ακρι¬ 
βές αντίγραφο του διαγράμματος αυτού θα είναι αναρτημένο στο Τμήμα 
Αρχείου Σχεδίων του Υπουργείου Περιβάλλοντος, Χωροταξίας και Δη¬ 
μοσίων Έργων στην Δ/νση Τοπογραφικών Εφαρμογών για είκοσι (20) 
ημέρες από τη δημοσίευση της παρούσας απόφασης στην Εφημερίδα 
της Κυβερνήσεως. 

ΠΙΝΑΚΑΣ ΚΗΡΙΩΝ 

Α/Α ΟΔΟΣ ΦΕΡΟΜΕΝΟΙ ΙΔΙΟΚΤΗΤΕΣ 

1. Ρηγίλλης 18 Ίδρυμα «Βοτανικός Κήπος Ιουλίας και Αλεξάνδρου 

Διομήδου» Πανεπιστημίου Αθηνών. 

2. Βασ. Γεωργίου 11 Ειρήνη Αλεξάνδρου και Πέτρου Ανδρεάδη. 

3. Μελεάγρου 3 Ελένη Μάτσα και θεοδώρα Μάτσα - Νομικού. 

4. Μίμνερμου 12 Φαίδων και Ευτυχία Αθανασούλα 

και Ρηγίλλης. 

5. Ησιόδου και 

Ρηγίλλης 30 Αικατερίνη Καλαποθάκη, Γεώργιος Αναγνωστό- 
πουλος και Ιωάννης Καλαποθάκης. 

2. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων τους. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού και η εσωτερική διαρρύθμιση των 
διατηρητέων κτιρίων εφόσον δεν αλλοιώνεται ο γενικός αρχιτεκτονικός 
χαρακτήρας τους. 

4. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στα χαρακτηριζόμενα ως διατηρητέα κτίρια. Επιτρέπονται 
μόνο οι περιορισμοί διαστάσεων επιγραφές που πληροφορούν για την 
χρήση των χώρων των κτιρίων. 

5. Αιτήσεις για προσθήκη στα διατηρητέα κτίρια αποστέλλσνται από 
την Πολεοδομική Υπηρεσία στην αρμόδια Δ/νση του Υπουργείου Περι¬ 
βάλλοντος, Χωροταξίας και Δημοσίων Έργων μετά από γνώμη της 
ΕΠΑΕ, για ειδικές ρυθμίσεις σύμφωνα με τις διατάξεις του άρθρου 4 
παρ. 2 του Ν. 1577/1985 περί ΓΟΚ εφόσον δεν παραβλάπτεται το 
διατηρητέο κτίριο και ο χώρος που το περιβάλλει. 

6. Για οποιαδήποτε οικοδομική εργασία στο εξωτερικά και εσωτερικό 
των διατηρητέων κτιρίων καθώς και για την τοποθέτηση επιγραφών 


απαιτείται η έγκριση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). 

7. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Ιανουάριου 1990 

ο ΥΠΟΥΡΓΟΙ 

ΚΩΣΤΑΣ I. ΛΙΑΣΚΑΣ 
-♦-— 

Αριθ. 1310/185 (3) 

Χαρακτηρισμός ως διατηρητέων έξι (6) κτιρίων που βρίσκονται εντός 

του ρυμοτομικού σχεδίου του Δήμου Αθηναίων (Ν. Αττικής) και κα¬ 
θορισμός ειδικών όρων και περιορισμών δόμησης αυτών. 

Ο ΥΠΟΥΡΓΟΣ ΠΕ.ΧΩ.ΛΕ. 

• Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκε με 
τις διατάξεις του Ν. 1772/1988 «τροποποίηση διατάξεων του Ν. 
1577/1985 «Γενικός Οικοδομικός Κανονισμός» και άλλες σχετικές 
διατάξεις» (Α 91). 

2. Την υπ’ αριθ. Γ4δ/15883/1903/8.2.1988 Κοινή Απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (Β' 142). 

3. Την υπ’ αριθ. 10.4.1989 αιτιολογική έκθεση της Δ/νσης Πολεο- 
δομικού Σχεδιασμού Τμήμα Παραδοσιακών Οικισμών. 

4. Το υπ’ αριθ. 32400/2777/10.4.1989 έγγραφο της Δ/νσης Πο- 
λεοδομικού σχεδιασμού προς τους ενδιαφερομένους. 

5. Τις από 6.5.1989 αριθ. πρωτ. 41628/3938/1989 αντιρρήσεις 
της Δανάης Χρυσάνθου και την παρέλευση της προθεσμίας που ορίζεται 
από το άρθρο 4 παρ. 2 του Ν. 1577/1985 (περί ΓΟΚ) χωρίς να πε¬ 
ριέλθουν στην Δ/νση Πολεοδομικού Σχεδιασμού τυχόν αντιρρήσεις των 
λοιπών ενδιαφερομένων ιδιοκτητών. 

6. Τις από 15.11.1989 παρατηρήσεις της Δ/νσης Πολεοδομικού 
Σχεδιασμού Τμήμα Παραδοσιακών Οικισμών στις αντιρρήσεις των εν¬ 
διαφερομένων, αποφασίζουμε: 

1. Χαρακτηρίζονται ως διατηρητέα έξι (6) κτίρια που βρίσκονται 
εντός του ρυμοτομικού σχεδίου του Δήμου Αθηναίων, στην περιοχή Κο- 
λωνακίου όπως αυτά αναγράφονται αριθμημένα με αύξοντα αριθμό από 
1 έως 6 στον παρακάτω πίνακα και φαίνονται με μαύρη διαγράμμιση 
στο σχετικό πρωτότυπο τοπογραφικό διάγραμμα σε κλίμακα 1:1000 
που θεωρήθηκε από τον Προϊστάμενο της Δ/νσης Τοπογραφικών Εφαρ¬ 
μογών με την υπ’ αριθ. 1310/185/1990 πράξη του, ακριβές αντί¬ 
γραφο του οποίου θα είναι αναρτημένο στην Δ/νση Τοπογραφικών 
Εφαρμογών Τμήμα Αρχείου Σχεδίων του Υπουργείου Περιβάλλοντος, 
Χωροταξίας και Δημοσίων Έργων επί είκοσι (20) τουλάχιστον ημέρες 
από την επομένη της δημοσίευσης της παρούσας απόφασης στην Εφη¬ 
μερίδα της Κυβερνήσεως. 

Πίνακας Διατηρητέων Κτφίων 

1. Κανάρη 15 φερόμενο ως ιδιοκτησία Ανδρέα Χατζηκυριάκου Τσά- 
τσου. 

2. Κανάρη 17 και Σόλωνος 1 φερόμενο ως ιδιοκτησία Αλεξάνδρας 
Κανελλοπούλου και θέκλας Μαρινίδου. 

3. Καψάλη 4 φερόμενο ως ιδιοκτησία της Επιτροπής Ολυμπιακών 
Αγώνων. 

4. Κουμπάρη 8 φερόμενο ως ιδιοκτησία Δανικής Χρυσάνθου. 

5. Νεοφύτου Βάμβα 9 φερόμενο ως ιδιοκτησία Ε.Τ.Ε. 

6. Νεοφύτου Δούκα 9 φερόμενο ομοίως ως ιδιοκτησία της Ε.Τ.Ε. 

2. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων τους. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς, εφόσον δεν αλλοιώνεται ο γενικός 
αρχιτεκτονικός χαρακτήρας των διατηρητέων κτιρίων. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στα διατηρητέα κτίρια. Επιτρέπεται μόνο η τοποθέτηση επι¬ 
γραφών περιορισμένων διαστάσεων στην Ελληνική γλώσσα που πληρο¬ 
φορούν για την χρήση των χώρων των κτιρίων. 

Κατ’ εξαίρεση επιτρέπεται η τοποθέτηση φωτεινών επιγραφών στα 

καταστήματα ισογείου, οι οποίες αναφέρονται αποκλειστικά στο όνομα 
και το αντικείμενο των εργασιών τους. Οι φωτεινές επιγραφές στα κα¬ 
ταστήματα του ισογείου έστω και αν τοποθετούνται μέσα σε προθήκες 
έχουν χρώμα λευκέ ή κίτρινο, σταθερό και συνεχές και αποτελούνται 
από μεμονωμένα στοιχεία, γράμματα αριθμούς κ.λπ. 

5. Για οποιαδήποτε επέμβαση στο εξωτερικό και εσωτερικό των δια¬ 
τηρητέων κτιρίων, καθώς και για την τοποθέτηση επιγραφών απαιτεί¬ 
ται η έγκριση της Επιτροπής Πολεοδομικού και Αρχιτεκτονικού Ελέγ¬ 
χου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Ιανουάριου 1990 

Ο ΥΠΟΥΡΓΟΣ 

ΚΩΣΤΑΣ I. ΛΙΑΣΚΑΣ 
—- 4 - 

Αριθ. 1874/189 (4) 

Συμπληρωματικοί όροι και περιορισμοί δόμησης του διατηρητέου ακι¬ 
νήτου που βρίσκεται επί της πλατείας Καπνικαρέας και Καπνικα- 

ρέας 1 στο παλαιό Εμπορικό Κέντρο της Αθήνας. 

Ο ΥΠΟΥΡΓΟΣ ΠΕΧΩΔΕ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις (Α' 91). 

2. Την από 30.10.1989 αιτιολογική έκθεση της Δ/νσης Πολεοδομι- 
κού Σχεδιασμού, Τμήμα παραδοσιακών οικισμών. 

3. Την από 10.11.1989 (αριθμ. πρωτ. 74607/9873) σύμφωνη 
γνώμη της ενδιαφερομένης, αποφασίζουμε: 

1. Επιβάλλονται συμπληρωματικοί όροι και περιορισμοί δόμησης στο 
κτίριο που βρίσκεται επί της πλατείας Καπνικαρέας και Καπνικαρέας 1 
στο Παλαιό Εμπορικό Κέντρο της Αθήνας, φερόμενο ως ιδιοκτησία Ελέ¬ 
νης Ζαούση το οποίο έχει χαρακτηρισθεί ως διατηρητέο με το από 
30.5.1985 Π. Δ/γμα (Δ. 349) ως εξής: 

α) Επιτρέπεται η ανακατασκευή του εσωτερικού χώρου με νέο φέρο- 
ντα οργανισμό και η στατική ενίσχυση των τοιχοποιών. 

β) Επιτρέπεται η κατασκευή μεσοπατώματος εντός του χώρου του 
ισογείου χωρίς υπέρβαση του συντελεστή δόμησης. 

γ) Το μεσοπάτωμα να μην εφάπτεται σε καμμιά από τις δύο προσό¬ 
ψεις. 

δ) Το συνολικό ύψος (ισογείου - μεσοπατώματος) είναι: 6.60 μ. το 
ύψος του ισογείου (καθαρό) είναι 3,45 μ. και του μεσοπατώματος 3.00 
μ. 

ε) Κατά τα λοιπά εξακολουθούν να ισχύουν οι διατάξεις του από 
30.5.85 (ΦΕΚ 349 Δ.) Π.Δ/τος. 

2. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Ιανουάριου 1990 

Ο ΥΠΟΥΡΓΟΣ 

ΚΩΣΤΑΣ I. ΛΙΑΣΚΑΣ 

-♦ 

Αριθ. 1873/188 (5) 

Τροποποίηση του ρυμοτομικού σχεδίου Αθηνών. 

Ο ΥΠΟΥΡΓΟΣ ΠΕΧΩΔΕ 

Έχοντας υπόψη: 

1. Τις διατάξεις των άρθρων 3 και 70 του ν.δ/τος της 17.7.1923 
«περί σχεδίων πόλεων κ.λ.π» (Α’ 228) όπως μεταγενέστερα τροποποιή¬ 
θηκαν και συμπληρώθηκαν. 

2. Τις διατάξεις των άρθρων 2,3 και 7 του Ν. 1032/1980 «περί συ- 
στάσεως Υπουργείου Χωροταξίας Οικισμού και Περιβάλλοντος» (Α’ 
57). 

3. Τις διατάξεις του υπ’ αριθμ. 842/1980 π. δ/τος «Περί απλου- 
στεύσεως της διαδικασίας κατά την έκδοσιν διοικητικών τινών πράξεων 
ατομικού χαρακτήρας κ.λπ. (Α’ 208). 

4. Τις διατάξεις της παρ. 1 του άρθρου 23 του ν. 1558/1985 «Κυ¬ 
βέρνηση και Κυβερνητικά όργανα» (Α’ 137). 

5. Τις διατάξεις του άρθρου 2 παρ α του π. δ/τος 183/1986 
«Έγκριση τροποποιήσεων σχεδίων πόλεων και καθορισμός όρων και 
περιορισμών δόμησης από τους Νομάρχες (Α' 70). 

6. Την υπ’ αριθμ. Γ4δ/15883/1903/8.2.1988 κοινή απόφαση 
του Υπουργού Προεδρίας και Κυβερνήσεως και του Αναπληρωτή 
Υπουργού Περιβάλλοντος, Χωροταξίας και Δημοσίων Έργων (Β’ 
142). 

7. Την υπ' αριθμ. 1014/89 γνωμοδότηση του Δημοτικού Συμβου¬ 
λίου Αθηνών. 

8. Την υπ’ αριθμ. 400/88 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος, οιποφασίζουμε: 

1. Εγκρίνεται η τροποποίηση του εγκεκριμένου ρυμοτομικού σχεδίου 
του δήμου Αθηναίων (Ν. Αττικής) στο τμήμα της πόλης που έχει χαρα- 
κτηρισθεί ως παραδοσιακό με το από 21.9.1979 π.δ/γμα «περί χαρα¬ 
κτηρισμού ως παραδοσιακού τμήματος της πόλεως των Αθηνών (ιστο¬ 
ρικό κέντρο)» (Δ' 567) και ειδικότερα: 

α) με την μετατόπιση των ρυμοτομικών γραμμών του Αρχαιολογι¬ 
κού χώρου στην οδό Πελοπίδα και 

β) την έγκριση πεζοδρόμου στην επέκταση της οδού Επιμενίδου όπως 
οι παραπάνω ρυθμίσεις φαίνονται στα σχετικά δύο (2) πρωτότυπα δια¬ 
γράμματα σε κλίμακα 1:500 που θεωρήθηκαν από τον Προϊστάμενο 
της Δ/νσης Τοπογραφικών Εφαρμογών την υπ’ αριθμ. 1873/188/ 
1990 πράξη του. Ακριβή αντίγραφα των διαγραμμάτων αυτών θα είναι 
αναρτημένα για είκοσι (20) τουλάχιστον ημέρες από τη δημοσίευση της 
παρούσης απόφασης στην Εφημερίδα της Κυβερνήσεως στο τμήμα Αρ¬ 
χείου Σχεδίων της Δ/νσης Τοπογραφικών Εφαρμογών του Υπουργείου 
Περιβάλλοντος, Χωροταξίας και Δημοσίων Έργων, οδός Πουλίου και 
Αμαλιάδος 17 για να λάβουν γνώση οι ενδιαφερόμενοι. 

2. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Ιανουάριου 1990 

Ο ΥΠΟΥΡΓΟΣ 

ΚΩΣΤΑΣ ΛΙΑΣΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




